CELEX: 32016D0017
Language: mt
Date: 2016-01-07 00:00:00
Title: Deċiżjoni ta' Implimentazzjoni tal-Kummissjoni (UE) 2016/17 tas-7 ta' Jannar 2016 li tawtorizza lir-Renju Unit biex jipprojbixxi l-użu ta' varjetà ta' qanneb elenkata fil-Katalgu Komuni ta' varjetajiet ta' speċi ta' pjanti agrikoli fuq it-territorju tiegħu, skont id-Direttiva 2002/53/KE

8.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 5/7
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/17
   tas-7 ta' Jannar 2016
   li tawtorizza lir-Renju Unit biex jipprojbixxi l-użu ta' varjetà ta' qanneb elenkata fil-Katalgu Komuni ta' varjetajiet ta' speċi ta' pjanti agrikoli fuq it-territorju tiegħu, skont id-Direttiva 2002/53/KE
   (It-test bl-Ingliż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/53/KE tat-13 ta' Ġunju 2002 dwar il-varjetajiet komuni ta' katalgi ta' speċi ta' pjanti agrikoli (1), u b'mod partikolari l-Artikolu 18 tagħha,
   Billi:
   
               (1)
            
            
               F'konformità mad-Direttiva 2002/53/KE, fis-serje C ta' Il-Ġurnal Uffiċjali tal-Unjoni Ewropea, jinsab ippubblikat il-Katalogu Komuni tal-varjetajiet ta' speċi ta' pjanti agrikoli (2), li jinkludi ċerti varjetajiet ta' qanneb.
            
         
               (2)
            
            
               L-Artikolu 32(6) tar-Regolament tal-Kunsill (UE) Nru 1307/2013 tal-Parlament Ewropew u tal-Kunsill (3) jistipula li biex jiġi evitat l-appoġġ għall-produzzjoni ta' uċuħ tar-raba' illegali, iż-żoni li jintużaw għall-produzzjoni tal-qanneb għandhom ikunu eliġibbli biss jekk il-varjetajiet imkabbrin ikollhom kontenut ta' tetraidrokannabinol li ma jkunx iżjed minn 0,2 %.
            
         
               (3)
            
            
               L-Artikolu 45(3) tar-Regolament ta' Implimentazzjoni tal-Kummissjoni (UE) Nru 809/2014 (4) jistabbilixxi li jekk, għat-tieni sena, il-medja tal-kampjuni kollha ta' varjetà partikolari tal-qanneb taqbeż il-kontenut tat-tetraidrokannabinol kif stipulat fl-Artikolu 32(6) tar-Regolament (UE) Nru 1307/2013, l-Istat Membru għandu jitlob awtorizzazzjoni biex jipprojbixxi l-kummerċjalizzazzjoni ta' din il-varjetà skont l-Artikolu 18 tad-Direttiva 2002/53/KE.
            
         
               (4)
            
            
               Fit-28 ta' April 2015, il-Kummissjoni rċeviet talba mingħand ir-Renju Unit għall-awtorizzazzjoni biex jipprojbixxi l-kummerċjalizzazzjoni tal-varjetà tal-qanneb Finola, peress li l-kontenut ta' tetraidrokannabinol qabeż l-ammont tal-kontenut awtorizzat ta' 0,2 % għat-tieni sena konsekuttiva.
            
         
               (5)
            
            
               Abbażi ta' dan, it-talba tar-Renju Unit għandha tintlaqa'.
            
         
               (6)
            
            
               Biex il-Kummissjoni tkun tista' tinforma lill-Istati Membri l-oħra u taġġorna l-Katalogu Komuni tal-varjetajiet tal-ispeċijiet tal-pjanti agrikoli, għandu jkun meħtieġ li r-Renju Unit jinforma lill-Kummissjoni bid-data minn meta beħsiebu japplika l-awtorizzazzjoni mogħtija b'din id-Deċiżjoni.
            
         
               (7)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Ir-Renju Unit hu awtorizzat biex jipprojbixxi l-kummerċjalizzazzjoni tal-varjetà tal-qanneb Finola fit-territorju kollu tiegħu jew f'partijiet minnu f'konformità mal-Artikolu 18 tad-Direttiva 2002/53/KE.
   Artikolu 2
   Ir-Renju Unit għandu jinforma lill-Kummissjoni bid-data minn meta jibda juża l-awtorizzazzjoni msemmija fl-Artikolu 1.
   Artikolu 3
   Din id-Deċiżjoni hija indirizzata lir-Renju Unit tal-Gran Brittanja u l-Irlanda ta' Fuq.
   
      Magħmul fi Brussell, is-7 ta' Jannar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 193, 20.7.2002, p. 1.
   
      (2)  L-aħħar edizzjoni sħiħa: ĠU C 450, 16.12.2014, p. 1.
   
      (3)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).
   
      (4)  Ir-Regolament ta' Implimentazzjoni tal-Kummissjoni (UE) Nru 809/2014 tas-17 ta' Lulju 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta' amministrazzjoni u kontroll, tal-miżuri tal-iżvilupp rurali u tal-kundizzjonalità (ĠU L 227, 31.7.2014, p. 69).